மறுநாள் காலையில் கடோ த்கஜராவ் அந்த வீட்டுச் சொந்தக்காரரிடம் சென்று வீட்டைக் கட்டாயம் வாடகைக்கு எடுத்துக் கொள்வதாகச் சொல்லிப் போனார். வீட்டுக் கண்ட்ரோல் அதிகாரி லீவு முடிந்து காரியாலயத்துக்கு வந்ததாகத் தெரிந்தது. அவரைப் போய் பார்த்தார். எல்லா விபரமும் சொன்னார். அதிகாரி அவரைப் பார்த்து, "விடு ரொம்பப் பெரியதா? சௌகரியமானதா?" என்று கேட்டார். "ஆமாம், பெரிய வீடுதான். மிகவும் வசதியானது." "நியாயமாக, அந்த வீட்டுக்கு என்ன வாடகை கொடுக்கலாம்?" "மாதம் இருநூறு ரூபாய் கண்ணை மூடிக்கொண்டு கொடுக்கலாம்." "வீட்டுக்காரச் செட்டியார் என்ன வாடகை கேட்கிறார்?" "தொண்ணூறு ரூபாய்க்குத் தருவதாகச் சொல்கிறார்."